
	          На основу члана 111. став 3. Закона о државним службеницима („Службени гласник Републике Српске“, бр. 118/08, 117/11, 37/12, 57/16 и 59/26) и чл. 3. и 7. Уредбе о јединственим правилима и процедури јавне конкуренције за запошљавање намјештеника („Службени гласник Републике Српске“,  бр. 38/12 и 20/15), Министарство за научнотехнолошки развој и високо образовање расписује

ЈАВНИ КОНКУРС ЗА УПРАЖЊЕНО РАДНО МЈЕСТО

            1. Сарадник за вођење архиве и протокола, Одјељење за нормативно-правне и опште послове, Секретаријат, 1 извршилац на неодређено вријеме.

           I Опис послова и категорија-статус:
           Опис послова: врши припрему и достављање свих аката организационим јединицама  у складу са прописима о канцеларијском и архивском пословању, врши пријем и смјештај завршених/коначних предмета и архивске грађе, идентификацију, разграничење, сортирање, сређивање, слагање и излучивање; припрема архивску грађу за коришћење у службене сврхе и опслужује странке и друге кориснике грађе; даје на увид списе по одобрењу непосредног руководиоца и одговоран је за чување и употребу архивске грађе на начин који ће онемогућити незакониту употребу и коришћење од стране неовлашћених лица; стара се о уредности вођења архиве Министарства у просторијама у којима се чува архивска грађа, прима, заводи и распоређује пошту насловљену на Министарство, прима завршене предмете од организационих јединица, предаје их на потпис, потписане предмете припрема за отпрему и исте архивира, подиже поднеске на централној писарници, достaвља поднеске пошти и другим субјектима, даје извјештаје о статусу и кретању предмета који се воде у протколу, обавља и друге техничке послове за свакодневне потребе  органа, те обавља и друге послове које одреди непосредни руководилац. 
          Категорија – статус: намјештеник прве категорије са средњом стручном спремом.

          II Општи услови за пријем лица у радни однос:
1. да је држављанин Републике Српске или Босне и Херцеговине;
2. да је старији од 18 (осамнаест) година;
3. да има општу здравствену способност;
4. да није осуђиван за кривично дјело на безусловну казну затвора од најмање шест (6) мјесеци, или за кривично дјело које га чини неподобним за обављање послова у републичком органу управе и
5. да није отпуштен из органа управе као резултат дисциплинске мјере на било којем нивоу власти у Босни и Херцеговини три (3) године прије објављивања конкурса.

         III Посебни услови:
· IV степен стручне спреме, 
· гимназија, економска, управно-правна, средња стручна техничка школа и 
· најмање шест мјесеци радног искуства у траженом степену образовања.

IV Начин и рок подношења пријаве:
Пријава на Јавни конкурс се доставља на посебном обрасцу за пријаву који је доступан на интернет страници Министарства за научнотехнолошки развој и високо образовање, а може се преузети и у просторијама Министарства за научнотехнолошки развој и високо образовање.
Уз пријаву на Јавни конкурс, кандидати прилажу доказе о испуњавању општих и посебних услова, и то фото-копије сљедећих докумената:
а) дипломе о завршеној стручној спреми и
б) увјерења или потврде о радном искуству у траженом степену образовања.
       Испуњеност других услова наведених у Јавном конкурсу кандидати доказују изјавом која је саставни дио пријаве на Јавни конкурс.
        Пријаве се могу доставити лично, путем поште на адресу: Министарство за научнотехнолошки развој и високо образовање, Трг Републике Српске 1, Бања Лука или електронском путем на е-маил адресу: mnv@mnv.vladars.rs. Кандидати који пријаву достављају електронским путем дужни су у року од седам (7) дана од дана достављања пријаве на адресу Министарства, уз пријаву на Јавни конкурс, доставити и доказе о испуњавању општих и посебних услова.
         Неблаговремене, неразумљиве и непотпуне пријаве, као и пријаве кандидата који не испуњавају опште и посебне услове из Jавног конкурса, Министарство за научнотехнолошки развој и високо образовање одбацује закључком.

          V - Сви кандидати који испуњавају опште и посебне услове из Јавног конкурса позивају се на улазни интервју, који подразумијева појединачни разговор са кандидатима, а о времену и мјесту одржавања интервјуа кандидати ће бити обавијештени писаним путем.
          Сви кандидати који буду позвани на интервју су дужни на увид доставити Конкурсној комисији важећу личну карту или важећи пасош, у противном неће моћи приступити интервјуу.
Резултати јавне конкуренције биће објављени на огласној табли и интернет страници Министарства за научнотехнолошки развој и високо образовање.

 VI - Изабрани кандидат дужан је да у року од седам (7) дана од дана објављивања резултата јавне конкуренције на огласној табли органа достави Комисији оригинале или овјерене фото-копије сљедећих докумената: 
· увјерења о држављанству Републике Српске или Босне и Херцеговине,
· увјерења о општој здравственој способности,
· дипломе о завршеној стручној спреми, 
· увјерења или потврде о радном искуству у траженом степену образовања и
· увјерења да није осуђиван за кривично дјело на безусловну казну затвора од најмање шест (6) мјесеци  или за кривично дјело које га чини неподобним за обављање послова у републичком органу управе.
Уколико изабрани кандидат не достави оригинале или овјерене фото-копије тражених докумената у прописаном року или ако, на основу достављених доказа, Комисија утврди да кандидaт не испуњава опште и посебне услове, позваће сљедећег кандидата по броју освојених бодова са листе успјешних кандидата да достави наведене документе.

 VII - Јавни конкурс ће бити објављен у дневном листу „Глас Српске“ и на интернет страници Министарства за научнотехнолошки развој и високо образовање.
 Јавни конкурс остаје отворен 15 (петнаест) дана од дана објављивања у дневном листу „Глас Српске“.

ДОСТАВЉЕНО:                                                                                           М И Н И С Т А Р
- дневни лист „Глас Српске“ 
- а/а                                                                                                   Проф. др Драга Мастиловић                                                                                                                           

